Smells Like Teen Spirit

«Smells Like Teen Spirit» er en grungelåt skrevet av Kurt Cobain fra Nirvana i 1991. Sangen markerte grungens kommersielle gjennombrudd og ble utgitt på albumet Nevermind.
Smells Like Teen Spirit er grungebandet Nirvanas gjennombruddslåt, utgitt som singel den 10. september 1991. Den er åpningsporet, og den første singelen fra Nirvanas andre album, Nevermind, som utkom to uker senere. Den kom som nummer ni på musikkmagasinet Rolling Stones liste over tidenes 500 beste låter.Låten ble skrevet av Kurt Cobain og regnes for å være sangen som gjorde alternativ rock og grunge verdensberømt, og som signaturmelodi for den såkalte Generasjon X.


== Bakgrunn, popularitet og coverversjoner ==
En del av refrenget låter «… here we are now, entertain us», som på norsk betyr «… her er vi, underhold oss», som var noe  Kurt Cobain av og til pleide å si når han var på fester. Låtens tekst regnes å handle om Cobains liv i et kort resumé.Låten ble spilt live første gang den 17. april 1991 på OK Hotel i Seattle i delstaten Washington i USA. Bandet la merke til at publikum ble helt ville av låten så de bestemte at alle som var på den konserten skulle medvirke i videoen til låten. Ideen til zSmells Like Teen Spirit»-videoen fikk Cobain etter en av hans favorittfilmer der ungdommene på en skole blir helt ville og begynner å ødelegge alt på hele skolen.Cobain selv sa i flere intervjuer at han var lei av å spille «Smells Like Teen Spirit» på hver eneste konsert, og at han ikke heller var så veldig begeistret for låtene på Nevermind i forhold til for eksempel dem på albumet In Utero, som kom ut i 1993.Mange artister har spilt inn versjoner av «Smells Like Teen Spirit», blant annet Tori Amos på EP-skiven Crucify, jazzbandet The Bad Plus, The Melvins og industrigruppen Xorcist. Japaneren Do Kaka har også spilt inn en coverversjon av den. I 2005 ble det utgitt en versjon i swing-stil av Paul Anka. Den ble tatt med av tyske Atari Teenage Riot i sangen «Atari Teenage Riot» på albumet Burn, Berlin, Burn! fra 1997. En instrumental versjon ble spilt inn av World Championship Wrestling som entrémusikk for Diamond Dallas Page. Sangen ble framført i kabaretstil i filmen Moulin Rouge! fra 2001.
1992 utga «Weird Al» Yankovic parodien «Smells Like Nirvana» på sitt album Off The Deep End. Den handler om hvor vanskelig han syntes det var å forstå teksten og dens innhold.


== Format og sporliste ==
UK 7" single (DGC 5)«Smells Like Teen Spirit» (Cobain, Grohl, Novoselic) – 4:30
«Drain You» (Cobain) – 3:43UK 12" single (DGCT 5)«Smells Like Teen Spirit» (Cobain, Grohl, Novoselic) – 5:01
«Drain You» (Cobain) – 3:43
«Even in His Youth» (Cobain, Grohl, Novoselic) – 3:03Inneholder albumversjonen av «Smells Like Teen Spirit».UK CD single (DGCTD 5)«Smells Like Teen Spirit» (Cobain, Grohl, Novoselic) – 4:30
«Drain You» (Cobain) – 3:43
«Even in His Youth» (Cobain, Grohl, Novoselic) – 3:03
«Aneurysm» (Cobain, Grohl, Novoselic) – 4:44UK picture disc 12" single (DGCTP 5)«Smells Like Teen Spirit» (Cobain, Grohl, Novoselic) – 5:01
«Even in His Youth» (Cobain, Grohl, Novoselic) – 3:03
«Aneurysm» (Cobain, Grohl, Novoselic) – 4:44Inneholder albumversjonen av «Smells Like Teen Spirit».US 7" single (DGCS7-19050)«Smells Like Teen Spirit» (Cobain, Grohl, Novoselic) – 4:30
«Even in His Youth» (Cobain, Grohl, Novoselic) – 3:03US CD single (DGCDS-21673)«Smells Like Teen Spirit» (Cobain, Grohl, Novoselic)– 4:30
«Even in His Youth» (Cobain, Grohl, Novoselic) – 3:03
«Aneurysm» (Cobain, Grohl, Novoselic) – 4:44US cassette single (DGCCS-19050)«Smells Like Teen Spirit» (Cobain, Grohl, Novoselic) – 4:30
«Even in His Youth» (Cobain, Grohl, Novoselic) – 3:03


== Referanser ==


== Eksterne lenker ==
(en) Smells Like Teen Spirit på MusicBrainz